
Parengto sprendimo projekto tikslas – suteikti humanitarinę pagalbą Ukrainos Respublikos Chmelnyckio miestui dėl Rusijos federacijos karinių veiksmų.

Lietuvos Respublikos vietos savivaldos įstatymas, Lietuvos Respublikos vystomojo bendradarbiavimo ir humanitarinės pagalbos įstatymas, Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašas, patvirtintas Lietuvos Respublikos Vyriausybės 2014 m. kovo 26 d. nutarimu Nr. 278 „Dėl valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo patvirtinimo“, Šiaulių miesto savivaldybės institucijos ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašas, patvirtintas Šiaulių miesto savivaldybės tarybos 2022 m. balandžio 7 d. sprendimo Nr. T-74 „Dėl humanitarinės pagalbos suteikimo“.
Šiaulių miesto savivaldybėje gautas Ukrainos Respublikos Chmelnyckio miesto, su kuriuo yra sudaryta Bendradarbiavimo sutartis, mero 2023 m. spalio 9 d. humanitarinės pagalbos prašymas Nr. GM-154 „Dėl Chmelnyckio miesto mero prašymo“. Vystomojo bendradarbiavimo ir humanitarinės pagalbos teikimo komisija, patvirtinta Savivaldybės mero 2023 m. gegužės 11 d. potvarkiu Nr. M-223 „Dėl vystomojo bendradarbiavimo ir humanitarinės pagalbos teikimo komisijos sudėties patvirtinimo”, įvertinusi humanitarinės pagalbos prašymo pagrįstumą, gautą Lietuvos Respublikos užsienio reikalų ministerijos 2023 m. spalio 11 d. rekomendaciją Nr. G-7715, posėdžio 2023 m. spalio 16 d. protokolu Nr. VAK-551 nusprendė teikti Šiaulių miesto savivaldybės merui rekomendaciją teikti humanitarinę pagalbą Ukrainos Respublikos Chmelnyckio miestui.
Priėmus Šiaulių miesto savivaldybės tarybos sprendimą, būtų sudaryta sutartis su Lietuvos Raudonojo Kryžiaus draugija dėl humanitarinės pagalbos (prašomų šiltų apatinių rūbų komplektų) teikimo Ukrainos Respublikos Chmelnyckio miestui.

Sprendimo projekte naujų teisinio reglamentavimo nuostatų nenumatyta.

Teigiamos – bus suteikta humanitarinė pagalba Ukrainos Respublikos Chmelnyckio miestui dėl Rusijos federacijos sukelto karo Ukrainoje. Neigiamos – nenumatomos.

Priėmus šį sprendimą, teisės aktai nebus keičiami.

Priėmus šį sprendimą, nereikalinga priimti papildomų teisės aktų.

Humanitarinės pagalbos suteikimui bus reikalingos papildomos 100 tūkst. Eur Savivaldybės biudžeto lėšos.

Antikorupcinis vertinimas sprendimo projektui nėra atliekamas.

Šiaulių miesto savivaldybės Civilinės saugos ir teisėtvarkos skyrius. Tiesioginis rengėjas: Civilinės saugos ir teisėtvarkos skyriaus Civilinės saugos poskyrio vyriausioji specialistė Rita Liaudanskienė, tel. (8 41) 383 428.

